. . ولاء اسمعي ح احچيلج جآنب من معآناتي ومعاناة كُل شخص يتعامل بحُب ويه هيج كائنات وطبعاً هالشي مو لطف من عدنا بل واجب علينا .. - بـيوم 27 رمضان قبل مده يعني ، تناقشت ويه شخص من الواقع فَـ عن شنو چان الموضوع ، عن الحيوانات او البزونه بالتحديد فَـ چان هالشخص يحاول يقنعني انو اني مايصير انطي لهالكائن اكل ! بس يصير اضربه بـ اي شي يمي ، يصير اعلي صوتي عليه وارعبه ما كأنو عنده قلب هالحيوان ويحس مثله مثلنه ، وهو چان دآ يحاول يأذيها .. والله انقهر ع هيج مُرضى نفسيين المُشكله انو هو چبير اربعينات عمره شحچي شسولف وياه ! وشلون اقنعه ؟ ما اعرف شوكت ح تنتهي هالفوارق اذا هيه بينه كـ بشر بعدها مُستمره .. - يعني احتاريت شلون مُمكن افهمه انو هالبزونه عدها روح ومثلها مثلك وانو هالروح مهمه عند الرب وماتفرق ان كانت بجسد انسان او حيوان ! - والمُؤذي اكثر انو دآ تنتشر بالسوشل ميديا ظاهرة انو شخص يمسح ع راس الحيوان ويشمره من السطح او غيرها من طرق مؤذيه ! ليش وين انسانيتك؟! وبعد كُل هذا تجي ناس لمن تريد تهين شخص تگوله حيوان ههه ! ما هذي اهانة للحيوان شدسوون انتو ..!
احد العادات القديمة " البغيضة " و اللي موجودة لحد هاللحضة عند البعض .. هي المرأة لو ولدت ولد چان الدنيا انگلبت حفلات و ذبايح و مكانة امة بالعائلة تكبر ... اما بالنسبة للي تولد بنت راح يصير عدها يأس اول شي و محاربة من قبل عائلة زوجها و احتمال زوجها ياخذ غيرها بحجة اريد ولد ❗️❗️ احجيلي..
- هلاو ، أكو أشخاص بحياتنا من تحجي وياهم أو
تسأل عليهم سوا كان بالواقع أو بمواقع التواصل ؛
يرحبون بيك ويفرحون بتواصلك !.
طيب لو همه فعلاً سعيدين بهذا التواصل
ليش ما يسألون همه بالمقابل
ليش دائماً منتظرين البدء من عدنه
وهل فعلاً سعيدين أم مجامله !.
وأكو هيج ناس بحياتكم ..
. . هلا بيج حبيبي♥ ابد ميهمني انو شخص يبادر ويسأل عني ما منتظره هالشي من اي احد وكذلك اني ما ابادر او احجي ويه احد بشكل يومي فـ سواء سعيدين او مجامله ميهمني الموضوع .. علاقتي بالكُل سطحيه بأستثناء 2 بنات مُقربات وتواصلي وياهم مو بشكل يومي بين فتره وفتره وما اهتم منو تسأل اول ..
. . كل تلك الأمور التي جعلتك تشعر بانك لا تستحق الحياة وانك لا تساوي شيئاً ليست موجودة في هذه اللحظة ، لقد تمكنت من الصمود وتغلبت عليها جميعها ، أنت من فعل هذا ولا احد سواك ،وأياً يكن ما تواجهه حالياً فهو مشابه لما مررت به سابقاً ..
لو أتيحت لك الفرصة لقيادة حملة ضد أمر ما ؟ ضد ماذا ستكون ؟💙
. . ما اعرف منين مُمكن ابدي بجواب هالاسك .. بس بما انو احنه عايشين في ظل هيج مجتمع يعني الكلام يطول .. - ح تكون حمله ضد كُل اب او ام يعنف طفله { المُشكله وين انو احنه ما عدنا قانون يحمي الطفل اغلب الاطفال هسه مُعنفين ! ومعاشو شي يشبه حتى الطفوله ، لازم يكون هُنالك {قانون يحمي الطفل + قانون او اختبار او اي مُسمى يُهيئ ويعلم ع تربية الطفل} لان مو كُل اثنين يريدون يتزوجون همه گدها او همه مؤهلين لهالشي هيه مو لعبه تره ! مثلاً بـ اي حق يتزوجون اي اثنين وينفصلون؟ طيب والطفل ؟! { اما ينشمر بدار ايتام ، او ينشأ تحت رعاية الجد او العم وينشأ وهو كوله امراض نفسيه بسبب ضربهم بسبب سوء معاملتهم ..والخ ، او يبقه يم احد منهم (الاب و الام) وهالاحد نادراً ما يبقه ومايتزوج وبكُل الاحوال هالطفل ح يعيش طفوله مكسوره } وبما ان نشأة الطفل هيه الاساس والنشأه الصالحه هيه الي تخليه يكون انسان فعال بالمجتمع فَـ هذا شنو ح يكون !! طبعاً هذا من غير جرائم الاغتصاب الي دا تصير هسه مابقت طفوله الطفوله تجردت .. - وحمله ضد كُل متخلف عقلياً يقتل اخته او بنته او اياً كانت بأسم الشرف .. - وحمله ضد كُل المسميات الي تدعي الدين وهيه لا تمت لهُ بـ اي صله تقتل بأسم الرب او تسرق او الخ .. هوايه حچي والله مايخلص وكوله قهر بـ قهر .. وعُذراً طولتها عليك يامجهول💚 *كُل كلمة حمله ضد اقصد بيها التوعيه
• لماذا يزداد الرجل تعلقاً بالمرأة التي ترفضه .!؟
. . لان يوجد نوع من الاشخاص بطبيعته يتعلق ويزداد حُباً للاشياء التي تتعبهُ لا لـ التي تأتي بسهوله .. هيه مو قاعده اكيد بس اكو هيج .. - و اتذكر مره شخص گلي منار اني احب البنيه الي اتعبني ما احب الي تجي بسهوله ..